Ved VM i 2015 i Falun viste Rydzek sig som en af denne sports bedste udøvere, da han vandt fire medaljer: Guld individuelt og for hold på normal bakke, sølv i holdsprint og bronze individuelt på stor bakke. Endnu bedre gik det ved VM i 2017 i Lahti, hvor han vandt guld i alle fire discipliner (individuelt på normal og stor bakke, hold på normalbakke og sprint).<ref name=fis /> Ved [[vinter-OL 2018]] i [[Pyeongchang]] blev han nummer fem på [[Nordisk kombineret under vinter-OL 2018 – Normal bakke og 10 km – Herre|normal bakke, individuelt]]<ref name=oly /> (hvor landsmanden Frenzel vandt), hvorpå han vandt han guld på [[Nordisk kombineret under vinter-OL 2018 – Stor bakke og 10 km – Herrer|stor bakke]]. Her lå han blot som nummer fem efter hopdelen, men i langrend havde han fjerdehurtigste tid, hvilket var tilstrækkeligt til at sikre ham guldet, mens landsmændene Fabian Riessle og Eric Frenzel vandt sølv og bronze, henholdsvis 0,4 og 0,8 sekunder efter Rydzek.<ref>{{kilde | url = http://www.olympedia.org/results/9000763 | titel = Large Hill / 10 km, Individual, Men | udgiver = olympedia.org | hentet = {{dato|12-1-2022}} }}</ref> Tyskerne var kæmpefavoritter i [[Nordisk kombineret under vinter-OL 2018 – Hold - Stor bakke og 4x5 km – Herrer|holdkonkurrencen]] med de tre medaljvindere fra stor bakke samt [[Vinzenz Geiger]], og selv om de blot var næstbedst efter Østrig i hopdelen, men i langrendsdelen var de suveræne og vandt denne del med over et halvt minuts forspring til Norge, som samlet endte på andenpladsen med en samlet tid på 52,7 sekunder efter tyskerne, mens Østrig vandt bronze over et minut efter tyskerne.<ref>{{kilde | url = http://www.olympedia.org/results/9000766 | titel = Team Men | udgiver = olympedia.org | hentet = {{dato|12-1-2022}} }}</ref>
Levende_personer Sport